MEDIA I REFORM CENTAR NIŠ

OBJAVLJUJE

Poziv za dostavljanje ponuda za uslugu

**BL 2.7.5. Ekspert za izradu Analize položaja i uloga značaja kulture i medija za klimatske promene, kao i na pripremi i realizaciji obuka za mlade klimatske lidere (deo upotreba Reels formata za PIKU), kao i Obrazložene Inicijative za donošenje Plana PIKU i aktivnosti jačanja kapaciteta Zelene mreže grada Niša.**

Sredstva su obezbeđena kroz projekat „PIKU NIŠ 2023“, podržanog od Mladih istraživača Srbije, koji sprovodi Media i reform centar Niš, (u daljem tekstu Naručilac usluge, MRCN) a na osnovu Ugovora br. 110-01/ od 30.05 2023. godine o realizaciji projekta “Prilagođavanie na izmenjene klimatske uslove u Nišu 2023-PIKU NIŠ 2023", odobrene projektne aplikacije i odobrenog budžeta Projekta, i odobrene pozicije u okviru odeljka 2. Direktni troškovi, bl 2.7.5., kao i Smernica za sprovodjenje projekata u programu EKO-SISTEM.

***O projektu:***

Cilj projekta „Prilagođavanje na izmenjene klimatske uslove u Nišu 2023- PIKU-NIŠ 2023“ je doprinos unapređenju kapaciteta lokalne zajednice za otpornost i prilagođavanje na izmenjene klimatske uslove. Sprovodi se u okviru programa EKOSISTEM, koji sprovode Mladi istraživači Srbije, a koji podržava Švedska. Takođe, cilj je osnaživanje predstavnika sva tri sektora, posebno OCD uključujući Zelenu mrežu grada Niša i mlade klimatske lidere za početak procesa izrade i donošenja Plana adaptacije na izmenjene klimatske uslove za grad Niš sa procenom ranjivosti. Zagovaranje donošenja odluke o početku izrade Plana adaptacije na izmenjene klimatske uslove biće u skladu sa Mapom puta za grad Niš (kako doći do Plana PIKU), u skladu sa metodologijom po Priručniku SKGO.

***Postupak nabavke i sadržaj ponude:***

1. Predmet nabavke je usluga eksperta za izradu Analize položaja i uloga značaja kulture i medija za klimatske promene, kao i na pripremi i realizaciji obuka za mlade klimatske lidere (deo upotreba reels formata za PIKU), kao i Obrazložene Inicijative za donošenje Plana PIKU i aktivnosti jačanja kapaciteta Zelene mreže grada Niša. Rad na sprovođenju obuke za mlade klimatske lidere uključuje interaktivna predavanja iz oblasti izrade kreativnih video klipova u trajanju do 30 sekundi (reels formata) na temu klimatskih promena. Kako izabrati temu, poruku, tekst, dužinu reels formata, upotreba tajmera, izbor muzike i muzičke podloge, upotreba glasa, kamera i kadriranje, svetlo, filteri, upotreba gifova, tekstova, nalepnica, radnje za bolju vidljivost snimljenog video reelsa, kako podeliti reels, čuvanje već urađenih reels formata. Ova obuka uključuje i vežbe i praktičan rad sa polaznicima obuke u skladu sa usaglašenom trenerskom Agendom i Agendom za učesnike obuka. Ovaj rad uključuje saradnju sa ostalim partnerskim organizacijama iz projekta i pojedinicima koji učestvuju u sprovođenju obuke.

2. Pravo učešća u postupku nabavke imaju sva zainteresovana pravna lica koja ispunjavaju uslove iz opisa posla-usluge eksperta. Dokaze o ispunjenosti uslova ponuđač je obavezan da dostavi uz ponudu kao i CV predloženog eksperta.

3. Cena se iskazuje u dinarima ili evrima u bruto iznosu.

4. Maksimalan raspoloživi iznos u budžetu Projekta za nabavku usluge bl 2.7.5***.*** je 1020,00 EUR u dinarskoj protivvrednosti prema kursu odobrenom od strane donatora (MIS). Ukupan iznos biće isplaćen u dinarima, prema dinamici plaćanja koja će biti utvrđena ugovorom sa odabranim ponuđačem.

5. Ponude se dostavljaju neposredno u prostorijama MRCN, e-mailom na dragana@mirc.rs ili putem pošte u zapečaćenoj koverti sa naznakom “PONUDA ZA ZA USLUGU EKSPERTA bl 2.7.5.”- NE OTVARATI", na adresu Media i reform centar Niš, Generala Milojka Lešjanina 36, Niš najkasnije do 15.08.2023. godine, do 12 časova.

4. Prispele ponude će biti komisijski otvorene odmah po isteku vremena za dostavljanje ponuda navedenom u tački 3. ovog poziva, u prostorijama naručioca Media i reform centar Niš, Generala Milojka Lešjanina 36, Niš

5. Neblagovremene ponude neće biti razmatrane.

6. Odluka o izboru najpovoljnije ponude u nabavci biće doneta najkasnije u roku od 2 dana od dana dostavljanja ponuda (najmanje tri ponude).

7. Kriterijum za ocenjivanje ponuda biće: ekonomski najpovoljnija ponuda. Dostavljena ponuda će biti ocenjena od strane Komisije za odabir ponuđača, najkasnije u roku od 2 dana od roka za dostavljanje ponuda i ponuđači će biti obavešteni o odluci Komisije istog dana. Komisija će utvrditi da li ponuda ispunjava sve uslove koji su opisani u pozivu za dostavljanje ponude. Samo ispravne ponude, koje sadrže sve tražene informacije i navedenu dokumentaciju, mogu biti ocenjene u skladu su kriterijumima.

Ponuda će biti ocenjena bodovima u rasponu od 0 do 100 (gde 100 predstavlja najveći mogući broj bodova) u skladu sa sledećim kriterijumima:

|  |  |
| --- | --- |
| Kriterijum | Poeni |
| 1. odnos cene i kvaliteta |  |
| 2. prethodno iskustvo |  |

11. Sva dodatna objašnjenja i informacije o pozivu za dostavljanje ponuda za uslugu mogu se dobiti preko osobe za kontakt: Dragana Listeš, finansijska menadžerka dragana@mirc.rs.

U Nišu 10.08.2023. godine